 มาลุ้นกัน เลขเด็ดก่อนหวยออก ทะเบียนรถใหม่บิ๊กตู่ มาแรง 29-92
มาลุ้นกันอีกครั้งกับการเสี่ยงโชคงวดประจำวันที่ 1 เม.ย. ที่ไหนมีเลขเด็ด สิ่งแปลกประหลาด จัดให้เต็มๆ เพื่อคอหวยโดยเฉพาะ ตั้งแต่เรือกำปั่นโบราณ จมน้ำโขงฝั่ง จ.บึงกาฬ หรือเบนซ์ใหม่รถประจำตำแหน่งนายกฯ ประยุทธ์ 2 คัน ทำพิเศษกันกระสุน รวมไปถึงงูจงอางยักษ์ ที่เชื่อว่าเป็นงูเจ้าที่ได้ถูกฆ่าดองน้ำยาใส่ตู้ปลา,แห่ตีเลขเด็ด เรือกำปั่นโบราณ จมน้ำโขง,จากกรณีที่จะมีการกู้ซากเรือกำปั่นโบราณ ขับเคลื่อนด้วยพลังไอน้ำบรรทุกสินค้าจำพวกไวน์จาก จ.นครพนม เพื่อนำไปขายยังนครเวียงจันทน์ สาธารณรัฐประชาธิปไตยประชาชนลาว เมื่อประมาณเดือนสิงหาคม พ.ศ.2490 หรือเมื่อเกือบ 69 ปีที่ผ่านมา ซึ่งฝรั่งสองผัวเมียยอมตายเป็นผีเฝ้าเรือกำปั่นของตนเอง โดยปิดประตูห้องขังตัวเองแม้เรือกำลังจะล่มจมลงสู่ก้นน้ำโขง ส่วนลูกเรือและคนอื่นๆ หนีรอดออกมาได้ โดยมีความพยายามจะกู้เรือนี้มาแล้ว 2 ครั้งแต่ไม่สำเร็จ จนล่าสุดครั้งที่ 3 เจ้าหน้าที่ใน จ.บึงกาฬ ร่วมมือกันเพื่อนำเรือกำปั่นโบราณลำนี้ขึ้นมาอีก โดยใช้เครื่องฉีดน้ำพ่นทรายและใช้รถเครนขนาด 25 ตัน 2 คัน มัดด้วยสลิงค่อยๆ ดึง เพื่อป้องกันไม่ให้เรือเสียหายมาก,￼,สำหรับเรือลำดังกล่าว มีความยาวประมาณ 25-30 เมตร ความกว้าง 4-5 เมตร ลึกหรือสูงประมาณ 5 เมตร อยู่ในสภาพดี โดยมีทรายอัดแน่นเต็มลำเรือ เรือเกยอยู่บนก้อนหินทรายขนาดใหญ่ เอียง 30 องศาฯ และขวางทางน้ำไหล หัวเรือหันไปทางฝั่ง สปป.ลาว ท้ายเรือติดตลิ่งฝั่งไทย,อย่างไรก็ตาม ภายหลังชาวบ้านทราบข่าว ต่างแวะเวียนไปดูการทำงานของทีมกู้เรือที่ว่าจ้างมาจาก จ.อ่างทอง กันอย่างไม่ขาดสาย โดยอุปกรณ์ท่อไอน้ำทองแดง และหม้อวัดความดันของเรือได้ถูกกู้ขึ้นมาได้ก่อน ซึ่งชาวบ้านต่างอ้างเห็นตัวเลข คือ เลข 46 รวมถึงตีเลขเด็ดในช่วงปีที่เรือจมคือ 69 ปี และ พ.ศ.ที่เรือจม ในปี 2490 เป็นต้น.,เลขเด็ด ทะเบียนรถเบนซ์ใหม่กันกระสุนของนายกฯ,ภายหลังสำนักงานเลขาธิการนายกรัฐมนตรี ได้ทำสัญญาซื้อรถเบนซ์ รุ่น S 600 Guard sedan long จำนวน 4 คัน วงเงิน 78 ล้านบาท ซึ่งเป็นรถกันกระสุน คันละ 19.5 ล้าน โดย 2 คันแรก จะใช้ในการรับรองแขกคนสำคัญของรัฐบาล และอีก 2 คัน เป็นรถประจำตำแหน่งใหม่ให้กับ พล.อ.ประยุทธ์ จันทร์โอชา นายกรัฐมนตรี ซึ่งทางเลขาธิการนายกรัฐมนตรี ได้ตรวจรถไปแล้วเมื่อสัปดาห์ที่ผ่านมา พร้อมกำหนดส่งมอบรถคันดังกล่าวให้กับทีมรักษาความปลอดภัยนายกรัฐมนตรี เมื่อวันที่ 28 มี.ค.ที่ผ่านมา,ทั้งนี้ รถเบนซ์คันดังกล่าวเป็นรถหุ้มเกราะกันกระสุนที่ได้เปิดตัวไปรุ่นล่าสุด เพื่อนำไปใช้เป็นรถประจำตำแหน่งนายกรัฐมนตรีอย่างเป็นทางการ จำนวน 2 คัน ทะเบียน 4 กด 29 กรุงเทพมหานคร และ 4 กต 29 กรุงเทพมหานคร ขณะที่ พล.อ.ประยุทธ์ ยังคงใช้รถเบนซ์ส่วนตัว ทะเบียน ญค 1881 กรุงเทพมหานคร เช่นเดิม,อย่างไรก็ตาม ข่าวรถเบนซ์กันกระสุนประจำตำแหน่งคันใหม่ของนายกรัฐมนตรี ได้รับความสนใจเป็นอย่างมาก โดยเฉพาะผู้ที่ชื่นชอบการเสี่ยงดวงเสี่ยงโชค และผู้เสาะแสวงหาเลขเด็ดทั้งหลาย เนื่องจากรถทั้ง 2 คัน มีเลขทะเบียนเดียวกัน คือ เลข 4 และ 29 นำมาเสี่ยงโชคในงวดนี้,ต้นกล้วยน้ำว้า ออกเครือกลางลำต้นมี 12 หวี,ขณะที่ความเคลื่อนไหวใน จ.อ่างทอง ยังคงมีชาวบ้านเดินทางมาบริเวณริมถนนสายวิเศษชัยชาญ–ท่าช้าง หน้าบ้านเลขที่ 3 หมู่ 1 ตำบลท่าช้าง อ.วิเศษชัยชาญ จ.อ่างทอง เพื่อขอเลขเด็ดจากต้นกล้วยน้ำว้ากาบขาว ที่ออกเครือกลางลำต้น หลังเมื่องวดที่ผ่านมาได้มีชาวบ้านได้เลขเด็ดเสี่ยงโชครับทรัพย์กันทั่วหน้า มีการจุดธูปจุดเทียนพร้อมนำผ้าแพรสามสีมาผูกเพื่อขอเลขเด็ด มีการนำน้ำอบมาประพรมโดยรอบต้นกล้วย และนำแป้งโรยเพื่อหวังหาเลขเด็ดนำไปเสี่ยงดวง ครั้งนี้มีการนับเครือกล้วยได้ทั้งหมดจำนวน 12 หวี มีหวีละ 18 ลูก บางคนตีเลขเด็ด 89 นำไปเสี่ยงดวง,ขอหวย งูจงอางยักษ์ถูกฆ่า ดองน้ำยาในตู้ปลา,ส่วนที่บริเวณศาลาการเปรียญ วัดบ้านบุ่งหวาย ต.บุ่งหวาย อ.วารินชำราบ ยังคงมีเซียนหวย ทั้งในและนอกพื้นที่ เข้ามาไหว้ซากงูจงอางยักษ์ถูกดองยาใส่ตู้ปลา หลังจากเมื่อกลางดึกวันท่ี 17 มี.ค.ที่ผ่านมา ชายวัย 37 ปี ได้ถูกงูจงอางตัวนี้กัดที่ขาขวา กระทั่งงูตัวดังกล่าวถูกฆ่าจับยัดใส่กระสอบปุ๋ย เพื่อให้แพทย์ดู จนต่อมาชาวบ้านได้นำงูจงอางยักษ์ตัวนี้มาดองยาใส่ตู้ปลาไว้ให้เด็กๆ ได้ดูเป็นวิทยาทาน ภายในวัดบ้านบุ่งหวาย ซึ่งที่ผ่านมาได้มีชาวบ้านจำนวนมากมากราบไหว้เพื่อขอหวยกันจนแน่นศาลาวัด ￼,ทั้งนี้ ได้นำเอาตัวเลข ความยาวของงู 3.9 เมตร น้ำหนัก 8.9 กิโลกรัม และเลขอายุของชายที่ถูกงูกัด ซึ่งยังคงนอนรักษาตัวอยู่ที่โรงพยาบาล มาเสี่ยงโชค พร้อมเลขที่มองเห็นจากเกล็ดรอบคองูคือ 120 ไปเสี่ยงโชค,ซากลูกหมูประหลาด มีตาเดียว-งวงงอก ยาว 10 ซม.,ส่วนที่บ้านเลขที่ 66/4 บ้านเขาแก้ว หมู่ 3 ต.พรานกระต่าย อ.พรานกระต่าย จ.กำแพงเพชร ได้เต็มไปด้วยบรรดาเซียนหวย ภายหลังแม่หมูตัวหนึ่ง ออกลูกหมูตัวที่ 4 ซึ่งมีความประหลาดผิดธรรมชาติ เป็นเพศผู้ มีงวงคล้ายช้างงอกยื่นออกมาบนส่วนหัว ยาวประมาณ 10 เซนติเมตร นอกจากนี้ยังมีลูกตา 1 ดวง และต่อมาได้ตายลงหลังออกจากท้องแม่มาได้ประมาณ 3 ชม. ชาวบ้านได้นำดอกไม้ ธูปเทียนมาบูชาเพื่อขอโชค ขณะที่เจ้าของหมู เชื่อว่าเป็นสิริมงคลกับครอบครัว จึงนำมาเก็บรักษาไว้เป็นเครื่องรางนำโชค เพราะเกิดมาอายุ 50 ปี ก็เพิ่งเคยเห็น,ทั้งนี้ สามารถรับชมการถ่ายทอดสดการออกรางวัลสลากกินแบ่งรัฐบาลงวดประจำวันที่ 1 เม.ย. 2559 ได้ทางไทยรัฐทีวี ช่อง 32 ระหว่างเวลา 14.00 น. -16.00 น. และตรวจสอบผลรางวัลได้ทางเว็บไซต์ ,ไทยรัฐออนไลน์
มาลุ้นกันอีกครั้งกับการเสี่ยงโชคงวดประจำวันที่ 1 เม.ย. ที่ไหนมีเลขเด็ด สิ่งแปลกประหลาด จัดให้เต็มๆ เพื่อคอหวยโดยเฉพาะ ตั้งแต่เรือกำปั่นโบราณ จมน้ำโขงฝั่งจ.บึงกาฬ หรือเบนซ์ใหม่รถประจำตำแหน่งนายกฯ ประยุทธ์ 2 คัน
หวย,ขอหวย,เลขเด็ด,เซียนหวย,ซื้อหวย,นักเสี่ยงโชค,หวยงวด 1 เม.ย.,เรือกำปั่นโบราณ,งูจงอาง,เลขรถนายก,เลขรถบิ๊กตู่,ซากลูกหมู,ลูกหมูตาเดียว,ตีเลขเด็ด,ข่าวหวย,ข่าว,ไทยรัฐออนไลน์,ทะเบียนรถ,ไทยรัฐถ่ายทอดออกหวย